Diari Oficial de la Generalitat Valenciana


Sumari del DOGV 4119, del 02-11-2001 (2001/10779)

ORDRE de 2 d'agost de 2001, de la Conselleria de Cultura i Educació, per la qual es concedix l'autorització d'obertura i funcionament al centre docent privat de nova creació de Formació Professional de grau superior, anomenat ESORIB, Centro de Formación Profesional, a Castelló de la Plana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4119

Data del DOGV
:   02-11-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/10517


Data del document
:   02-08-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Castelló de la Plana
    * ensenyament professional

ORDRE de 2 d'agost de 2001, de la Conselleria de Cultura i Educació, per la qual es concedix l'autorització d'obertura i funcionament al centre docent privat de nova creació de Formació Professional de grau superior, anomenat ESORIB, Centro de Formación Profesional, a Castelló de la Plana. [2001/10406]
  
L'expedient ha sigut iniciat a instància del representant de l'entitat ESORIB, SL., European School of Oral Rehabilitation Implantologic and Biomaterials, amb CIF número B-96443229, promotora d'un centre de Formació Professional de grau superior, anomenat ESORIB, Centro de Formación Profesional, a Castelló de la Plana, per la qual sol·licita l'autorització per a l'obertura i funcionament d'este.
  
La Direcció General de Centres Docents ha aprovat, per Resolució de 17 de maig de 2000, la proposta d'instal·lacions i ús educatiu dels espais reflectits en els plànols presentats per a l'autorització del centre.
  
L'expedient ha sigut tramitat per la direcció territorial de Cultura i Educació de Castelló, la qual proposa la seua resolució favorable a la vista dels informes favorables de la Unitat Tècnica de Construccions i de la Inspecció Educativa, així com del compromís del titular d'aportar la relació de professors i titulacions respectives abans de l'inici de les activitats educatives corresponents.
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 777/1998, de 30 d'abril (BOE de 8 de maig), pel qual es desenrotllen determinats aspectes de l'ordenació de la formació professional en l'àmbit del sistema educatiu i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar l'obertura i funcionament del centre docent privat de nova creació de Formació Professional de grau superior que més avall s'indica, atenent a les característiques, ensenyaments i capacitat màxima de llocs escolars que s'hi especifiquen, amb efectes des del curs acadèmic 2001/2002.
  
Denominació genèrica del centre: Centre autoritzat de Formació Professional de grau superior
  
Denominació específica del centre: ESORIB, Centro de Formación Profesional
  
Titular: ESORIB, SL. European School of Oral Rehabilitation Implantologic and Biomaterials, amb CIF número B-96443229
  
Domicili: carrer Rio Adra, 32-34
  
Localitat: Castelló de la Plana
  
Província: Castelló
  
Codi: 68660238
  
Ensenyaments i capacitat màxima que s'autoritzen:
  
- 2 grups de Tècnic Superior en Pròtesi Dental, amb 40 llocs escolars, a impartir en doble torn (1 grup amb 20 llocs escolars de matí i altre amb 20 llocs escolars de vesprada)
  
Disposicions addicionals
  
Primera
  
El centre haurà d'aportar la relació de professors i les titulacions respectives davant la direcció territorial de Cultura i Educació de Castelló, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
Segona
  
La direcció territorial de Cultura i Educació de Castelló, establirà, en el termini màxim de dos mesos i mitjançant resolució, el centre públic al qual este centre de Formació Professional quedarà adscrit a efectes administratius.
  
Tercera
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Honorable Senyor conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 2 d'agost de 2001
  
El conseller de Cultura i Educació,